ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్రపాలిత ప్రాంతాలలో సమగ్ర ఇంద్రధనుష్  3.0
కొవిడ్-19 మహమ్మారి వల్ల వాక్సిన్ తీసుకోని గర్భిణిలు, పిల్లలను గుర్తించి వారికి మోదాతు ప్రకారం టీకాలు
మొదటిరోజున 29,000 మంది గర్భిణిలు, 5,000 మంది పిల్లలకు టీకాలు
సాధారణ రోగనిరోధక కార్యక్రమంలో వాక్సిన్ తీసుకోవడంలో విఫలమైన గర్భిణిలు, పిల్లలను గుర్తించి వారికి మోదాతు ప్రకారం వాక్సిన్లు ఇవ్వాలన్న లక్ష్యంతో వివిధ రాష్ట్రాలు, కేంద్రపాలిత ప్రాంతాలు సమగ్ర ఇంద్రధనుష్ ను అమలు చేయడం ప్రారంభించాయి. 2021 ఫిబ్రవరి 22వ తేదీన ప్రారంభం అయిన ఈ కార్యక్రమం 15 రోజుల పాటు అమలు జరుగుతుంది. గర్భిణిలు, పిల్లల్లో రోగనిరోధక శక్తిని పెంపొందించడానికి రూపొందిన కార్యక్రమాన్ని వేగవంతం చేయాలని లక్ష్యంతో ఈ కార్యక్రమాన్ని చేపట్టారు.
2021 ఫిబ్రవరి 19వ తేదీన కార్యక్రమాన్ని ప్రారంభించిన కేంద్ర ఆరోగ్య కుటుంబసంక్షేమ శాఖ మంత్రి డాక్టర్ హర్షవర్ధన్ ప్రతి ఒక్క శిశువుకు వ్యాధి నిరోధక కార్యక్రమ పరిధిలోనికి తీసుకుని రావడానికి రాష్ట్రాలు, కేంద్రపాలిత ప్రాంతాలు కృషి చేయాలని కోరారు. ఈ కార్యక్రమాన్ని విజయవంతం చేయడానికి రాష్ట్రాల ఉన్నతస్థాయి నాయకత్వం సహకరిస్తున్నది. ఉత్తరప్రదేశ్ లో ఆ రాష్ట్ర ముఖ్యమంత్రి శ్రీ యోగి ఆదిత్యనాథ్ ఫిబ్రవరి 21వ తేదీన కార్యక్రమాన్ని ప్రారంభించారు. రాజస్ధాన్ ఆరోగ్యశాఖ మంత్రి డాక్టర్ రఘు శర్మ, మధ్యప్రదేశ్ ఆరోగ్య శాఖ మంత్రి డాక్టర్ ప్రభు రాం చౌదరి తమతమ రాష్ట్రాల్లో ఫిబ్రవరి 22వ తేదీన కార్యక్రమాన్ని ప్రారంభించారు.
కామరూప్ జిల్లాలో ఇటుక బట్టీలో వాక్సిన్ వేస్తున్న దృశ్యం
జోర్హాట్ జిల్లాలో అమలు జరుగుతున్న కార్యక్రమం
15 రోజులలో రెండు రౌండ్ల టీకాలు ఇవ్వడానికి ఈ కార్యక్రమానికి రూపకల్పన చేశారు. 29 రాష్ట్రాలు / కేంద్ర పాలిత ప్రాంతాలలో పట్టణ/ గ్రామీణ ప్రాంతాలలో గుర్తించిన 250 జిల్లాల్లో కార్యక్రమాన్ని అమలు చేస్తారు. కోవిడ్-19 వల్ల తమ ప్రాంతాలకు చేరుకోలేక టీకాలను తీసుకోలేక పోయిన వారిని గుర్తించి వారికి టీకాలను ఇవ్వడం జరుగుతుంది.  3.0 ప్రమాణాల ప్రకారం ఈ ప్రాంతాలను మూడు తరగతులుగా విభజించి టీకాలు ఇచ్చే కార్యక్రమాన్ని అమలు చేస్తున్నారు. 313 జిల్లాలను లో రిస్క్ జిల్లాలుగాను, 152 జిల్లాలను మీడియం రిస్క్, 250 జిల్లాలను హై రిస్క్ జిల్లాలుగాను గుర్తించారు.
కార్యక్రమాన్ని అమలు చేసే సమయంలో కోవిడ్ నిబంధనలను పాటించాలని ఆదేశించారు. ఎక్కువ మంది ఒక ప్రాంతంలో గుమికూడకుండా చూడడానికి కార్యక్రమాన్ని విడతల లేదా దశలవారీగా అమలు చేయాలని సూచించారు. ఒక ప్రాంతంలో ఒకసారి పది మందికి మించకుండా లబ్ద్ధిదారులకు మాత్రమే టీకాలు ఇచ్చేలా చర్యలను తీసుకోవాలని సూచించడం జరిగింది.
కోవిడ్ వల్ల టీకాలను తీసుకోలేక పోయిన గర్భిణులు, పిల్లలను గుర్తించి వారికి ఐఎంఐ3.0 తొలి దశలో టీకాలను ఇవ్వడం జరుగుతుంది. ఫిబ్రవరి 22వ తేదీ సాయంకాలం అయిదు గంటల వరకు అందిన సమాచారం  ప్రకారం 29,000 మంది పిల్లలు, 5000 మంది గర్భిణులకు టీకాలను ఇవ్వడం జరిగింది.
ముఖ్యమైన శాఖలు, భాగస్వాములు, యువజన సంఘాలు, పౌరసంఘాల సహకారంతో ఆరోగ్య, కుటుంబ సంక్షేమశాఖ ఐఎంఐ 3.0ని అమలు చేస్తోంది. కోవిడ్ వల్ల టీకాలను తీసుకోలేక పోయిన వారికి ప్రయోజనం కలిగించాలన్న లక్ష్యంతో ఈ కార్యక్రమాన్ని రూపొందించడం జరిగింది.
రక్షణ మంత్రిత్వ శాఖ
“ఇండియన్ డిఫెన్స్ ఇండస్ట్రీ గ్లోబల్ అవుట్రీచ్ ఫర్ కొలాబరేటివ్ పార్ట్నర్షిప్: వెబ్నార్ మరియు ఎక్స్పో” అనే అంశంపై నైజీరియాతో వెబ్నార్ నిర్వహణ
భారతదేశం నైజీరియా మధ్య ఈ రోజు వెబ్నార్ జరిగింది. “ఇండియన్ డిఫెన్స్ ఇండస్ట్రీ గ్లోబల్ అవుట్రీచ్ ఫర్ కొలాబరేటివ్ పార్ట్నర్షిప్: వెబ్నార్ మరియు ఎక్స్పో” అనే అంశంపై నైజీరియాతో ఈ వెబ్నార్ జరిగింది. ఎస్ఐడీఎం ద్వారా రక్షణ మంత్రిత్వ శాఖ రక్షణ ఉత్పత్తి విభాగం ఆధ్వర్యంలో.. ఈ వెబ్నార్ను నిర్వహించారు. ఈ వెబ్నార్ రక్షణ ఎగుమతులను పెంచడానికి మరియు వచ్చే ఐదేళ్లలో 5 బిలియన్ డాలర్ల రక్షణ ఎగుమతి లక్ష్యాన్ని సాధించడానికి వీలుగా స్నేహపూర్వక విదేశీ దేశాలతో నిర్వహించబడుతున్న వెబ్నార్ల శ్రేణిలో భాగంగా దీనిని నిర్వహించారు. ఫెడరల్ రిపబ్లిక్ ఆఫ్ నైజీరియా రక్షణ మంత్రిత్వ శాఖ,
శాశ్వత కార్యదర్శి, మన రక్షణ మంత్రిత్వ శాఖ డీపీ విభాగం అదనపు కార్యదర్శి
నైజీరియాకు భారత హైకమిషనర్, భారతదేశంలోని నైజీరియా హైకమిషన్ యాక్టింగ్ హెడ్, ఇరుదేశాల రక్షణ శాఖ సీనియర్ అధికారులు ఈ వెబ్నార్లో పాల్గొని మాట్లాడారు. వెబ్నార్లో భాగంగా భారత్ నైజీరియా రెండు దేశాల మధ్య ఉన్న స్నేహపూర్వక, లోతైన మూలాలను ఈ సందర్భంగా గుర్తు చేసుకున్నారు.
నైజీరియా సాయుధ దళాల సామర్థ్యాన్ని మరింత పెంపొందించడంలో భారత్ గణనీయమైన కృషి చేసిందని.. అదనపు కార్యదర్శి  శ్రీ సంజయ్ జాజు పేర్కొన్నారు. రక్షణ రంగంలో సహకారం మరియు సహ ఉత్పత్తి ద్వారా రాబోయే సంవత్సరాల్లో ఈ వ్యూహాత్మక భాగస్వామ్యాన్ని మరింత ముందుకు తీసుకెళ్లడానికి భారత ప్రభుత్వం సిద్ధంగా ఉందని అన్నారు. వివిధ భారతీయ కంపెనీలైన బీఎల్, బీడీఎల్, జీస్ఎల్, హెచ్ఏఎల్, టీఏఎస్ఎల్, సోలార్ ఇండస్ట్రీస్, ఎంకేయూ, మహీంద్రా డిఫెన్స్, ఎల్ అండ్ టీ, భారత్ ఫోర్జ్, అశోక్ లేలాండ్, తయారీ కంపెనీలు వెబ్నార్లోని ప్రధాన ప్లాట్ఫాంలలో పరికరాలపై మరియు ఉత్పత్తుల ప్రదర్శనలను ఇచ్చాయి. ఈ వెబ్నార్కు దాదాపు 150 మందికి పైగా ప్రతినిధులు హాజరయ్యారు. ఎక్స్పోలో 100 వర్చువల్ ఎగ్జిబిషన్ స్టాళ్లను ఇక్కడ ఏర్పాటు చేశారు.
రక్షణ మంత్రిత్వ శాఖ
న్యూదిల్లీలో ఎస్సీవో రక్షణ మంత్రుల సమావేశం సందర్భంగా ఉజ్బెకిస్థాన్, బెలారస్, కిర్గిస్థాన్ రక్షణ మంత్రులతో భారత రక్షణ మంత్రి సమావేశం
ద్వైపాక్షిక సంబంధాలను మరింత బలోపేతం చేసే మార్గాలపై సమావేశంలో దృష్టి
ఎస్సీవో ఒడంబడికను అమలు చేయడానికి భారతదేశం కట్టుబడి ఉంది: ఎస్సీవో సెక్రటరీ జనరల్తో జరిగిన సమావేశంలో శ్రీ రాజ్నాథ్ సింగ్
ఉజ్బెకిస్థాన్ రక్షణ మంత్రి లెఫ్టినెంట్ జనరల్ బఖోదిర్ కుర్బానోవ్, బెలారస్ రక్షణ మంత్రి లెఫ్టినెంట్ జనరల్ విక్టర్ ఖ్రెనిన్, కిర్గిస్థాన్ రక్షణ మంత్రి లెఫ్టినెంట్ జనరల్ బెక్బోలోటోవ్ బి అసంకాలీవిచ్తో భారత రక్షణ శాఖ మంత్రి శ్రీ రాజ్నాథ్ సింగ్ ద్వైపాక్షిక సమావేశాలు నిర్వహించారు. ఇవాళ న్యూదిల్లీలో  జరిగిన షాంఘై కోపరేషన్ ఆర్గనైజేషన్ సభ్య దేశాల రక్షణ మంత్రుల సమావేశం సందర్భంగా, ఈ మూడు దేశాల రక్షణ మంత్రులతో రాజ్నాథ్ సింగ్ విడివిడిగా భేటీ అయ్యారు. ద్వైపాక్షిక సంబంధాలను పెంపొందించే మార్గాలు గుర్తించడం ప్రధానాంశంగా, మూడు దేశాలతో రక్షణ సహకార స్వరూపాన్ని ఈ సందర్భంగా సమీక్షించారు. పరస్పర ప్రయోజనాలకు సంబంధించిన అంశాలపై కూడా చర్చించారు.
ఎస్సీవో రక్షణ మంత్రుల సమావేశం ముగిసిన తర్వాత, ఎస్సీవో సెక్రటరీ జనరల్ జాంగ్ మింగ్ కూడా భారత రక్షణ మంత్రితో సమావేశం అయ్యారు. భారతదేశ అధ్యక్షతన చేపట్టిన వివిధ కార్యక్రమాలపై చర్చించారు. ఎస్సీవో ఒడంబడికను అమలు చేయడానికి, సహకరించడానికి భారతదేశం కట్టుబడి ఉందని జాంగ్ మింగ్కు రాజ్నాథ్ సింగ్ స్పష్టం చేశారు.
ఆరోగ్య, కుటుంబ సంక్షేమ మంత్రిత్వ శాఖ
సార్వత్రిక వాక్సినేషన్ కార్యక్రమాన్ని సాధించేందుకు వాక్సిన్ల కోసం తాజా ఆర్డర్
25 కోట్ల డోస్ల కోవిషీల్డ్, 19 కోట్ల కోవాక్సిన్ డోస్లను సేకరించనున్న ప్రభుత్వం
ఈ ఏడాది జనవరి 16 వ తేదీ నుంచి ప్రభుత్వ మొత్తానికి సంబంధించిన విధానం కింద చేపట్టిన వాక్సినేషన్ కార్యక్రమంలో భాగంగా భారత ప్రభుత్వం రాష్ట్రాలు, కేంద్రపాలిత ప్రాంతాల వాక్సినేషన్ కార్యక్రమాలకు మద్దతుగా నిలుస్తున్నది. కేంద్ర ప్రభుత్వానికి అందిన వివిధ ప్రతిపాదనల ప్రకారం , 18 సంవత్సరాలు పైబడిన వారందరికి ప్రభుత్వ ఆరోగ్య కేంద్రాలలో కోవిడ్ -19 వాక్సిన్ ను ఉచితంగా వేస్తారు.
జాతీయ కోవిడ్ వాక్సినేషన్ కార్యక్రమ మార్గదర్శకాలలో మార్పునకు సంబంధించి ప్రధానమంత్రి నిన్న ప్రకటన చేసిన వెంటనే , కేంద్ర ఆరోగ్య మంత్రిత్వశాఖ సీరమ్ ఇన్స్టిట్యూట్ ఆఫ్ ఇండియా కు 25 కోట్ల డోస్ల కోవిషీల్డ్, 19 కోట్ల డోస్ల కోవాక్సిన్ డోస్ల కోసం భారత్ బయోటెక్కు ఆర్డర్లు పెట్టింది.
2021 డిసెంబర్ నాటికి 44 కోట్ల డోస్ల కోవిడ్ -19 వాక్సిన్ అందుబాటులో ఉండనుంది.
దీనికితోడు కోవిడ్ వాక్సిన్ కు సంబంధించి 30 శాతం అడ్వాన్స్ ప్రోక్యూర్మెంట్కు సీరమ్ ఇన్స్టిట్యూట్, భారత్ బయోటెక్లకు అడ్వాన్సులో 30 శాతం మొత్తాన్ని విడుదల చేయడం జరిగింది.
ప్రధాన మంత్రి కార్యాలయం
ఉత్తర్ ప్రదేశ్ లోని పీలీభీత్ లో జరిగిన రోడ్డు దుర్ఘటన లో ప్రాణ నష్టంవాటిల్లినందుకు సంతాపం తెలిపిన ప్రధాన మంత్రి
పీలీభీత్ లో జరిగిన ఒక రోడ్డు దుర్ఘటన లో ప్రాణనష్టం సంభవించినందుకు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ఈ దుర్ఘటన లో గాయపడ్డ వ్యక్తులు శీఘ్రంగా కోలుకోవాలని కూడా ఆయన ఆకాంక్షించారు.
ప్రధాన మంత్రి కార్యాలయం  ఒక ట్వీట్ లో -
‘‘ఉత్తర్ ప్రదేశ్ లోని పీలీభీత్ లో జరిగిన రహదారి ప్రమాదం హృదయ విదారకం గా ఉంది. ఈ దుర్ఘటన లో ప్రియతముల ను కోల్పోయిన వ్యక్తుల కు నేను నా శోకాన్ని, సంతాపాన్ని వ్యక్తం చేస్తున్నాను. దీనితో పాటుగా క్షతగాత్రులందరు త్వరిత గతి న స్వస్థులు కావాలని కూడా ఆకాంక్షిస్తున్నాను: ప్రధాన మంత్రి @narendramodi ’’ అని పేర్కొంది.
ఆరోగ్య, కుటుంబ సంక్షేమ మంత్రిత్వ శాఖ
గ్రామీణ ఆరోగ్య రక్షణ వ్యవస్థపై కోవిడ్ ప్రభావం
“ప్రజారోగ్యం, ఆసుపత్రులు” అనేది రాష్ట్రం పరిధిలోనిది కాబట్టి, జాతీయ ఆరోగ్య పథకంతోపాటుగా, వివిధ రకాల ఆరోగ్య రక్షణ పథకాలను అమలు చేసే ప్రధాన బాధ్యత కూడా ఆయా రాష్ట్రాలకే ఉంటుంది.
జాతీయ ఆరోగ్య కార్యక్రమాల అమలుపై కేంద్ర ఆరోగ్య మంత్రిత్వ శాఖ క్రమం తప్పకుండా పర్యవేక్షణ కొనసాగిస్తూ, రాష్ట్రాలకు, కేంద్ర పాలిత ప్రాంతాలకు తగిన మార్గదర్శకత్వాన్ని అందిస్తూ వస్తోంది.
కోవిడ్-19 వైరస్ మహమ్మారి వ్యాప్తి, తద్వారా ప్రజారోగ్య శాఖ ఎదుర్కొంటున్న సవాళ్లను ఎదుర్కొనేందుకు రాష్ట్రాలకు, కేంద్ర పాలిత ప్రాంతాలకు అవసరమైన సాంకేతిక, ఆర్థిక సహాయాన్ని కేంద్ర ప్రభుత్వం ఎప్పటికప్పుడు అందిస్తూ వస్తోంది.
ఇండియా కోవిడ్-19 అత్యవసర ప్రతిస్పందన, ఆరోగ్య వ్యవస్థ సన్నాహక ప్యాకేజీ కింద అన్ని రాష్ట్రాలకు, కేంద్ర పాలిత ప్రాంతాలకు ఆర్థికపరంగా అవసరమైన మద్దతు అందుతూ ఉంది. అయితే, స్థానిక అసరాలకోసం,.. తమ సందర్భానికి, ప్రాధాన్యతలకు తగినట్టుగా వనరులను వినియోగించుకునే వెసులుబాటును రాష్ట్రాలకు, కేంద్ర పాలిత పాలిత ప్రాంతాలకు కల్పించారు. 2020 సెప్టెంబరు 10 నాటికి అందిన సమాచారం ప్రకారం,.. 2020-21 ఆర్థిక సంవత్సరంలో 4,256.81 కోట్ల రూపాయలు రాష్ట్రాలకు, కేంద్ర పాలిత విడుదలైంది.
“ప్రజారోగ్యం, ఆసుపత్రులు” అనేది రాష్ట్రం పరిధిలోని అంశం కాబట్టి, డాక్టర్లు, ప్రజారోగ్య సదుపాయాలు అందుబాటులో ఉండేలా చూసుకునే బాధ్యత ఆయా రాష్ట్ర ప్రభుత్వాలదే అవుతుంది. ఆరోగ్య రక్షణవ్యవస్థలో, ప్రత్యేకించి గ్రామీణ ప్రాంతాల్లో ఎదురయ్యే సవాళ్ల పరిష్కారానికి జాతీయ గ్రామీణ ఆరోగ్య కార్యక్రమాన్ని  2005వ సంవత్సరంలో ప్రారంభించారు. ప్రజారోగ్య సదుపాయాల కింద అందరికీ అందుబాటులో నాణ్యమైన ఆరోగ్య రక్షణ కల్పనలో రాష్ట్ర ప్రభుత్వాలు, కేంద్ర పాలిత పరిపాలనా యంత్రాంగాలకు మరింత సహాయం అందించేందుకు ఈ కార్యక్రమాన్ని చేపట్టారు. ప్రస్తుతం ఎన్.ఆర్.హెచ్.ఎం. కార్యక్రమాన్ని జాతీయ ఆరోగ్య కార్యక్రమం ఉప పథకంగా నిర్వహిస్తున్నారు.
ఇక రాష్ట్రాల్లో, కేంద్ర పాలిత ప్రాంతాల్లో ఇప్పటికే అందుబాటులో ఉన్న ఆరోగ్య రక్షణ సదుపాయాల స్థాయిని పెంచేందుకు, మౌలిక సదుపాయాల పరంగా ఉన్న అంతరాలను పూడ్చేందుకు, అవసరాల ప్రాతిపదికన కాంట్రాక్ట్ ప్రాతిపదికన ఉద్యోగ ఖాళీలను సిబ్బందితో భర్తీ చేసేందుకు ఆయా రాష్ట్రాలకు,కేంద్రపాలిత ప్రాంతాలకు జాతీయ. ఆరోగ్య కార్యక్రమం మద్దతు ఇస్తోంది.
ప్రజారోగ్య సదుపాయాలకోసం స్పెషలిస్ట్ వైద్యులను వినియోగించుకునేందుకు సడలింపు నిబంధనలను అనుసరించేలా రాష్ట్రాలను కేంద్రం ప్రోత్సహిస్తోంది. ప్రభుత్వ వ్యవస్ధ బయటినుంచి స్పెషలిస్టులను వినియోగించుకోవడం, ఇందుకు సంబంధించి స్పెషలిస్టుల సేవల పరిధిని అవసరాన్ని బట్టి కుదించడం, విస్తరింపజేయడం వంటివి జాతీయ ఆరోగ్య కార్యక్రమం పరిధిలో జరుగుతున్నాయి. స్పెషలిస్టులను ప్రజారోగ్య సేవల్లోకి ఆకర్షించేందుకు వారు బేరమాడుకునే విధంగా వేతనాలు చెల్లించుకునేందుకు రాష్ట్రాలకు అనుమతి ఉంది. ''మీరు చెప్పండి..మేం చెల్లిస్తాం" అనే ప్రాతిపదికపై వెసులుబాటు వ్యూహాలను రాష్ట్రాలు అనుసరిస్తున్నాయి.
హార్డ్ ఏరియా అలెవెన్స్, పనితీరు ఆధారిత ప్రోత్సాహకాల చెల్లింపు, బస ఏర్పాటు, మారుమూల గ్రామీణ ప్రాంతాలకు రవాణాను ఏర్పాటు, శిక్షణా కార్యక్రమాలకు సహాయం చేయడం తదితర కారక్యకలాలన్నింటికీ రాష్ట్రాలకు ఆర్థిక సహాయం అందుతోంది. ప్రజారోగ్య రక్షణ సదుపాయాల్లో డాక్టర్ల కొరతను, స్పెషలిస్ట్ డాక్టర్ల కొరతను పరిష్కరించేందుకు ఈ చర్యలు తీసుకుంటున్నారు.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి అశ్వినీ కుమార్ చౌబే రాజ్యసభలో ఇచ్చిన లిఖిత పూర్వక సమాధానంలో ఈ సమాచారం తెలియజేశారు.
రక్షణ మంత్రిత్వ శాఖ
రైతుల ఆందోళనకు మద్దతుగా శౌర్య చక్ర అవార్డును తిరిగి ఇచ్చేశారని వచ్చిన వార్తల్లో నిజం లేదు ఇటువంటి తప్పుడు వార్తలు రక్షణ దళాల ప్రతిష్టకు భంగం కలిగిస్తాయి
రైతుల ఆందోళనకు మద్దతుగా 25,000 మంది శౌర్య చక్ర గ్రహీతలు తమ అవార్డులను తిరిగి ఇచ్చివేశారంటూ ఈ నెల 15వ తేదీన ఒక ప్రాంతీయ భాషా దినపత్రికలో వచ్చిన వార్తలో ఏ మాత్రం వాస్తవం లేదు. రక్షణ దళాల పరువు ప్రతిష్టలకు భంగం కలిగించే విధంగా ఉన్న ఈ వార్తలో ఏ మాత్రం వాస్తవం లేదు. నిరాధారమైన ఇటువంటి వార్తలు ప్రజలను తప్పుదోవ పట్టించే విధంగా ఉన్నాయి.
వాస్తవానికి 1956 నుంచి 2019 వరకు 2,048 శౌర్య చక్ర అవార్డులను మాత్రమే ప్రధానం చేయడం జరిగింది.
ఇటువంటి వార్తలను ప్రచురించే ముందు ప్రసార సాధనాలు వాస్తవాలను తెలుసుకుని అధికారులతో సంప్రదించాలని కోరడం జరిగింది.
పంచాయతీరాజ్ మంత్రిత్వ శాఖ
పంచాయతీ అభివృద్ధి సూచిక
పంచాయితీ అభివృద్ధి సూచిక  రూపకల్పన కోసం ఒక కమిటీని ఏర్పాటు చేయడం జరిగింది. వివిధ కేంద్ర ప్రభుత్వ మంత్రిత్వ శాఖలు/విభాగాల సభ్యులు, రాష్ట్ర ప్రభుత్వాల నుంచి ఇందులో సభ్యులు ఉంటారు. పంచాయితీ అభివృద్ధి సూచిక, ఇతర ఎస్డీజీల పురోగతి మార్గాలను అభివృద్ధి చేసేలా స్థిరమైన అభివృద్ధి లక్ష్యాల స్థానికీకరణకు చెందిన 9 అంశాల సిద్ధం చేస్తారు. పీడీఐ రూపకల్పన కోసం జమ్ము &కశ్మీర్ నిర్దిష్ట స్థానిక సూచికలు సహా ఏ రాష్ట్రం/యూటీ కూడా ఏర్పాటు కాలేదు.
పంచాయతీ రాజ్ సంస్థలకు ఎన్నికైన ప్రజాప్రతినిధులు, సభ్యుల కోసం ఈ పథకాన్ని మంత్రిత్వ శాఖ అమలు చేస్తోంది. పంచాయతీ రాజ్ సంస్థలను బలోపేతం చేయడం కోసం, ఎన్నికైన ప్రజాప్రతినిధులు, సభ్యుల పనితీరు పెంపు, శిక్షణ మీద దృష్టి సారించే రాష్ట్రీయ గ్రామ స్వరాజ్ అభియాన్ను 2022-23 నుంచి 2025-26 వరకు అమలు చేయడానికి ప్రభుత్వం ఆమోదించింది.
కేంద్ర పంచాయతీరాజ్ శాఖ సహాయ మంత్రి శ్రీ కపిల్ మోరేశ్వర్ పాటిల్ ఈ సమాచారాన్ని లిఖితపూర్వక సమాధానంగా ఇవాళ రాజ్యసభకు సమర్పించారు.
నీతి ఆయోగ్
మహిళల వ్యవస్థాపకత వేదిక - గోవాలో అద్భుత విజయాన్ని సాధించిన మహిళల నేతృత్వంలో అభివృద్ధిపై నీతి ఆయోగ్ రాష్ట్ర వర్క్షాప్!
వ్యవస్థాపకత ద్వారా మహిళల నేతృత్వంలో అభివృద్ధికి తోడ్పడంపై మహిళా వ్యవస్థాపకత వేదిక - నీతీ ఆయోగ్ రాష్ట్ర వర్క్షేప్ సిరీస్ ప్రారంంభ ఎడిషన్ను 3 అక్టోబర్ 2023న గోవాలోని సిఎస్ఐఆర్- నేషనల్ ఇనిస్టిట్యూట్ ఆఫ్ ఓషనోగ్రఫీ లో నిర్వహించారు. దేశంలో పశ్చిమ ప్రాంతంపై దృష్టితో గోవా ప్రభుత్వ సహకారంతో వర్క్షిప్ ను నిర్వహించారు.
మహిళా వ్యవస్థాపకులు, స్థానిక స్వయం సహాయక బృందాలు , క్లస్టర్లు, ప్రభుత్వ అధికారులు, పరిశ్రమ ప్రతినిధులు, ఇన్క్యూబేటర్లు/ ఆక్సిలరేటర్లు, ఆర్ధిక సంస్థలు, దాతృత్వ సంస్థలు సహా 500మందికి పైగా వర్క్షాప్లో పాల్గొన్నారు. మహిళల నేతృత్వంలోని అభివృద్ధిని అట్టడుగు స్థాయిలకు, చివరి మైలు వరకు విస్తరించడమే లక్ష్యంగా హబ్ అండ్ స్పోక్ నమూనాపై ప్రాథమికంగా దృష్టిని కేంద్రీకరించారు. గోవా ముఖ్యమంత్రి డాక్టర్ ప్రమోద్ సావంత్, నీతి ఆయోగ్ సభ్యుడు డాక్టర్ వికె సారస్వత్, నీతి ఆయోగ్ సిఇఒ శ్రీ బివిఆర్ సుబ్రహ్మణ్యం సహా పలు ప్రముఖులు ఈ ప్రతిష్ఠాత్మక వర్క్షాప్కు హాజరయ్యారు.
నీతీ ఆయోగ్ సహాయంతో గోవా స్టేట్ విజన్ 2047ను తయారు చేస్తామని గోవా గౌరవ ముఖ్యమంత్రి డాక్టర్ ప్రమోద్ సావంత్ పేర్కొన్నారు.
స్వయంపూర్ణ గోవా చొరవ మూడు సంవత్సరాల మైలురాయిని పురస్కరించుకుని డాక్టర్ సావంత్ నైపుణ్యాభివృద్ధిపై దృష్టి సారించి, ప్రతి బ్లాక్, పంచాయతీలో ప్రభుత్వ సేవలను ఇంటింటికీ బట్వాడా చేయడానికి స్వయంపూర్ణ గ్రామీణ మిత్రల విస్తరణ పై దృష్టి పెట్టారు. అంతేకాకుండా, సామాజిక - ఆర్థిక పురోగతిలో మహిళల పాత్రను పునరుద్ఘాటిస్తూ, సార్వత్రిక సేవా కేంద్రాల ద్వారా మార్కెట్ అందుబాటును విస్తరించే లక్ష్యంతో స్వయం పూర్ణ ఇ- బజార్ను దసరా సందర్భంగా ప్రకటించారు.
దేశ వృద్ధి చోదకులుగా రాష్ట్రాల కీలక పాత్రను నొక్కి చెబుతూ, సహకార సమాఖ్యవాదమనే నీతీ ఆయోగ్ సూత్రాన్ని నీతీ ఆయోగ్ సభ్యుడు డాక్టర్ వి.కె. సారస్వత్ పట్టి చూపారు. ఆయన ఉపాధి నుంచి విద్య నిష్పత్తిని కొనసాగించడం, మహిళా వ్యవస్థాపకతను ప్రోత్సహించడం, శ్రామిక శక్తిని పునర్నర్మించడం అన్న మూడు కీలక ప్రాధాన్యతలను ఉద్ఘాటించారు.
మహిళల నేతృత్వంలో అభివృద్ధి అన్నదానికి అత్యంత ప్రాధాన్యతనివ్వడంపై కేంద్ర ప్రభుత్వ తిరుగులేని నిబద్ధతను నీతీ ఆయోగ్ సిఇఒ బి.వి.ఆర్ సుబ్రహ్మణ్యం పునరుద్ఘాటించారు. ప్రతిరాష్ట్రంలో తమ సంస్థ వంటి సంస్థలను నెలకొల్పడానికి రాష్ట్ర ప్రభుత్వాలకు సహాయం చేయడంలో నీతీ ఆయోగ్ తోడ్పాటును నొక్కి చెప్తూ, ఇది తప్పనిసరిగా ప్రత్యేక సంస్థ కానవసరం లేదని, ఇది ఒక విభాగం లేక ఇప్పటికే ఉనికిలో ఉన్న సంస్థ కావచ్చని ఆయన అన్నారు. అయితే, ఆలోచించి, భవిష్యత్తు కోసం ప్రణాళికలు సిద్ధం చేయడం అన్నది కేంద్ర అంశంగా ఉండేలా చూసుకోవాలన్నారు. నీతీ ఆయోగ్ నైపుణ్యాన్ని రాష్ట్రాలు వినియోగించుకోవాలని విజ్ఞప్తి చేస్తూ, ఇలా సృష్టించిన సంస్థలలోని సిబ్బంది మరే ఇతర పనులలోనూ నిమగ్నం కాకుండా చూసుకోవాలన్నారు.
మహిళా వ్యవస్థాపకులకు తోడ్పడేందుకు నూతన సహకారాల శ్రేణిని ప్రకటించారు. ఇందులోని కీలకాంశాలు ఈ విధంగా ఉన్నాయి - ఇనిస్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా - నీతీ ఆయోగ్ మధ్య భాగస్వామ్యం; ఉద్యమ్ అప్లిఫ్ట్ ప్రారంభం - మహిళల నేతృత్వంలోని వ్యాపారాల మధ్య సమ్మతిని బలోపేతం చేసేందుకు సిఎఎక్స్పర్ట్  చొరవ, డబ్ల్యుఇపి అవార్డ్ టు రివార్డ్  చొరవ కింద తొలి రెండు బృందాలను ప్రారంభించడం.
డబ్ల్యుఇపి భాగస్వాములు మైక్రోసేవ్ కన్సల్టింగ్, ఎస్ఐడిబిఐ నేతృత్వంలోని తొలి ఎటిఆర్ బృందం డబ్ల్యుఇపి- ఉన్నతి పేరిట భారతదేశానికి చెందిన పర్యావరణ అనుకూల వ్యవస్థాపకుల నుంచి దరఖాస్తులను సేకరిస్తుంది. వియ్ నర్చర్ పేరు కలిగిన రెండవ బృందానికి అటల్ ఇన్క్యుబేషన్ సెంటర్ - గోవా ఇనిస్టిట్యూట్ ఆఫ్ మేనేజ్మెంట్ నేతృత్వం వహిస్తాయి.
ఆరోగ్య, కుటుంబ సంక్షేమ మంత్రిత్వ శాఖ
స్వస్ మన్, స్వస్థ ఘర్
అన్ని 1.56 లక్షల ఆయుష్మాన్ భారత్ - హెల్త్ & వెల్నెస్ సెంటర్లలో ప్రతి నెల 14వ తేదీన ఆరోగ్య మేళాల నిర్వహణ
శారీరక, మానసిక శ్రేయస్సు, పర్యావరణ అనుకూలమైన రవాణా గురించి అవగాహన పెంచడానికి న్యూఢిల్లీలోని ఎల్హెచ్ఎంసి తో పాటు అన్ని ఏబి- హెచ్ డబ్ల్యూ సి లలో రేపు సైకిల్ ఈవెంట్లు
మన శరీరాన్ని ఆరోగ్యంగా, ఫిట్గా, చురుగ్గా ఉంచుకోవడానికి సైక్లింగ్ ఉత్తమ మార్గాలలో ఒకటి: డాక్టర్ మన్సుఖ్ మాండవియా
"మీకు అనిపించినంత ఎక్కువ లేదా తక్కువ, దూరంగా లేదా దగ్గరగా ప్రయాణించండి, కానీ రైడ్ మాత్రం చేయండి!"
ఆరోగ్యకరమైన జీవనానికి సంబంధించిన అవగాహనను పెంపొందించడానికి గత సంవత్సరం ప్రారంభించిన “స్వస్థ మన్, స్వస్థ ఘర్” ప్రచారంలో భాగంగా, ప్రతి నెల 14వ తేదీన 1.56 లక్షల ఆయుష్మాన్ భారత్ – హెల్త్ అండ్ వెల్నెస్ సెంటర్ లో ఆరోగ్య మేళాలు నిర్వహిస్తారు. దేశం. యోగా, జుంబా, టెలికన్సల్టేషన్, నిక్షయ్ పోషణ్ అభియాన్, నాన్-కమ్యూనికేబుల్ డిసీజెస్ స్క్రీనింగ్, డ్రగ్ డిస్ట్రిబ్యూషన్, సికిల్ సెల్ డిసీజ్ స్క్రీనింగ్ వంటి కార్యకలాపాలు ఈ దేశవ్యాప్త ఆరోగ్య మేళాలలో భాగంగా ఉంటాయి.
దీనితో సమకాలీకరించడానికి, శారీరక, మానసిక శ్రేయస్సు, పర్యావరణ అనుకూలమైన రవాణా గురించి అవగాహన పెంచడానికి, మెరుగుపరచడానికి సైక్లాథాన్, సైకిల్ ర్యాలీ లేదా సైకిల్ ఫర్ హెల్త్ రూపంలో అన్ని ఏబి- హెచ్ డబ్ల్యూ సి ల వద్ద 14 ఫిబ్రవరి 2023న సైకిల్ ఈవెంట్ నిర్వహిస్తున్నారు.
ఢిల్లీలోని లేడీ హార్డింజ్ మెడికల్ కాలేజీలో ‘సైకిల్ ఫర్ హెల్త్’ అనే థీమ్తో సైక్లాథాన్ నిర్వహించనున్నారు. ఆసుపత్రి ప్రాంగణంలోని ఒక ప్రాంతాన్ని సైకిల్ స్టాండ్గా అంకితం చేస్తారు.
కేంద్ర ఆరోగ్య మరియు కుటుంబ సంక్షేమ శాఖ మంత్రి డాక్టర్ మన్సుఖ్ మాండవియా పౌరులందరూ తమ సమీప AB-HWCలో మెగా సైక్లింగ్ ఈవెంట్లో పాల్గొనవలసిందిగా కోరారు.
“స్వస్థ మన్, స్వస్థ ఘర్” అనేది నవంబర్ 2022 నుండి అక్టోబర్ 2023 వరకు ఏడాది పొడవునా జరిగే ప్రచారం. ఇది ‘ఆజాదీ కా అమృత్ మహోత్సవ్’  స్మరించుకుంటూ , ఆరోగ్యం ఆరోగ్యం థీమ్ను ప్రచారం చేస్తుంది. ఇది నివారణ, ప్రోత్సాహక ఆరోగ్య సంరక్షణపై దృష్టి సారించే కొత్త జాతీయ ఆరోగ్య విధానం, 2017కి అనుగుణంగా ఉంది. ఫిట్నెస్, ఆరోగ్యకరమైన జీవనాన్ని మన దైనందిన జీవితంలో అంతర్భాగంగా మార్చడం లక్ష్యంగా పెట్టుకుంది ఫిట్ ఇండియా ఉద్యమం, 2019.
ప్రధాన మంత్రి కార్యాలయం
ప్రధాన మంత్రి త్వరలో తాను యుఎస్ఎ ను సందర్శించనుండగాఆ యాత్ర పట్ల ప్రజలు వ్యక్తం చేసిన ఉత్సాహాని కి గాను ధన్యవాదాలు తెలియజేశారు
ప్రధాన మంత్రి శ్రీ నరేంద్ర మోదీ త్వరలో తాను యుఎస్ఎ ను సందర్శించనుండగా యుఎస్ కాంగ్రెస్ సభ్యులు, ఆలోచనపరులు మరియ వివిధ రంగాల కు చెందిన ప్రజలు వారి యొక్క సమర్థన ను మరియు ఉత్సాహాన్ని వ్యక్తం చేసినందుకు గాను వారికి ధన్యవాదాల ను తెలియ జేశారు.
ప్రధాన మంత్రి ఒక ట్వీట్ లో -
‘‘అమెరికా లో దిగువ సభ సభ్యులు, ఆలోచనపరులు, తదితరులు సహా అన్ని రంగాల కు చెందిన వారు నేను త్వరలో చేపట్టబోయే యుఎస్ఎ యాత్ర విషయం లో వారి యొక్క ఉత్సాహాన్ని కనబరుస్తున్నారు. ఈ సమర్ధన కు గాను వారి కి నేను ధన్యవాదాల ను తెలియ జేస్తున్నాను. ఈ విధమైనటువంటి సమర్ధన భారతదేశం-యుఎస్ఎ సంబంధాల గాఢత్వాన్ని స్పష్టం చేస్తున్నది.’’ అని పేర్కొన్నారు.
ప్రధాన మంత్రి కార్యాలయం
శ్రీసంకేత్ సర్ గర్ కు వెయిట్ లిఫ్టింగ్ 55 కిలోగ్రాముల కేటగిరీ లో వెండి పతకాన్నిసాధించినందుకు గాను అభినందనలు తెలిపిన ప్రధాన మంత్రి
శ్రీ సంకేత్ సర్ గర్ కామన్ వెల్థ్ గేమ్స్ 2022 లో వెయిట్ లిఫ్టింగ్ 55 కిలోగ్రాముల కేటగిరీ లో వెండి పతకాన్ని సాధించినందుకు గాను ప్రధాన మంత్రి శ్రీ నరేంద్ర మోదీ ఆయన ను అభినందించారు.
ప్రధాన మంత్రి ఒక ట్వీట్ లో -
‘‘శ్రీ సంకేత్ సర్ గర్ ది అసాధారణమైనటువంటి ప్రయాస. ఆయన సాధించిన రజత పతకం కామన్ వెల్థ్ గేమ్స్ లో భారతదేశాని కి ఒక గొప్ప ఆరంభం గా నిలుస్తోంది. ఆయన కు ఇవే అభినందన లు; భవిష్యత్తు లో ఆయన అన్ని ప్రయత్నాల లో రాణించాలి అని కోరుకొంటూ శుభాకాంక్షల ను అందజేస్తున్నాను.’’ అని పేర్కొన్నారు.
ప్రధాన మంత్రి కార్యాలయం
క్రికెటర్ శ్రీ రుషభ్ పంత్ ప్రమాదం బారిన పడటం తో కలత చెందిన ప్రధాన మంత్రి
ప్రముఖ క్రికెటర్ శ్రీ రుషభ్ పంత్ ప్రమాదం బారిన పడ్డ సంగతి తెలిసి ప్రధాన మంత్రి శ్రీ నరేంద్ర మోదీ దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘ప్రముఖ క్రికెటర్ శ్రీ రుషభ్ పంత్ ప్రమాదం బారిన పడ్డట్టు తెలిసి బాధ పడ్డాను. ఆయన క్షేమం గా ఉండాలని, స్వస్థుడు కావాలని ఆ ఈశ్వరుడి ని నేను ప్రార్థిస్తున్నాను. @RishabhPant17’’ అని పేర్కొన్నారు.
నూతన మరియు పునరుత్పాదక శక్తి మంత్రిత్వ శాఖ
కోవిడ్ కారణంగా కలిగిన అంతరాయాన్ని పరిగణనలోకి తీసుకొని...ఆర్.ఇ. ప్రాజెక్టుల కాలపరిమితి 24-08-2020 వరకు పొడిగింపునూతన, పునరుత్పాదక ఇంధన మంత్రిత్వ శాఖ  నిర్ణయం
మార్చి 25వ తేదీన లాక్ డౌన్ ప్రారంభమయ్యే నాటికి అమల్లో ఉన్న పునరుత్పాదక ఇంధన  ప్రాజెక్టుల కాల పరిమితిని 5 నెలలు పొడిగించాలని కేంద్ర నూతన, పునరుత్పాదక ఇంధన వనరుల మంత్రిత్వ  శాఖ నిర్ణయించింది. దీంతో... ఎం.ఎన్.ఆర్.ఇ. పరిధిలోని వివిధ పథకాల కింద ఆ శాఖ గుర్తింపు పొందిన ఏజెన్సీల ద్వారా అమలవుతున్న పునరుత్పాదక ఇంధన ప్రాజెక్టులకు 2020 ఆగస్టు 24 వరకు గడువు  ఉంటుంది. ఇందుకు సంబంధించిన ప్రతిపాదనకు కేంద్ర విద్యుత్, పునరుత్పాదక ఇంధన శాఖల సహాయ మంత్రి ఆర్.కె. సింగ్ ఆమోదం తెలిపారు. తాజా ఒఎం  ద్వారా ఈ నిర్ణయాన్ని తెలియజేశారు. కోవిడ్ కారణంగా విధించిన లాక్ డౌన్ నేపథ్యంలో తమ ప్రాజెక్టుల కాల పరిమితిని పొడిగించాలని, లాక్ డౌన్ ముగిసిన తర్వాత కూడా సాధారణ స్థితి నెలకొనడానికి అదనపు సమయం అవసరమని ఆర్.ఇ. డెవలపర్లు సంప్రదాయేతర ఇంధన మంత్రిత్వ శాఖకు విన్నవించారు. ఈ విన్నపాన్ని పరిశీలించిన తర్వాత మంత్రిత్వ శాఖ నిర్ణయం తీసుకుంది.
అందువల్ల ఎంఎన్ఆర్ఇ శాఖ పరిధిలోని పునరుత్పాదక ఇంధన  ఏజన్సీలన్నీ కోవిడ్-19 కారణంగా విధించిన లాక్ డౌన్ ను అనివార్య పరిస్థితిగా పరిగణిస్తాయి. ఆర్ఇ డెవలపర్లను ఎవరికి వారినే విడివిడిగా పరిశీలించే పని లేకుండానే ఈ సామూహిక పొడిగింపు వర్తిస్తుంది. ఈ పొడిగింపు కోసం ఎలాంటి పత్రాలు/ ఆధారాలను కోరబోవడం లేదు. ఒక ప్రాజెక్టు ప్రారంభానికి పొడిగించిన గడువుకు లోబడి మధ్యంతర మైలురాళ్ళకు నిర్దేశించిన కాల పరిమితులను కూడా పొడిగించవచ్చు.
ప్రాజెక్టు డెవలపర్లు గడువు పొడిగింపు ద్వారా తాము పొందిన ప్రయోజనాన్ని గొలుసు కట్టులో చివరిగా ఉన్న భాగస్వాముల వరకు బదిలీ చేయవచ్చు. అంటే ఇంజనీరింగ్ ప్రొక్యూర్ మెంట్ కన్స్ట్రక్షన్  కాంట్రాక్టర్లు, మెటీరియల్, ఎక్విప్ మెంట్ సరఫరాదారులు, ఒరిజినల్ ఎక్విప్ మెంట్ మాన్యుఫాక్చరర్లు  తదితరులకు అదే తరహాలో కాల పరిమితిని పొడిగించవచ్చు.
రాష్ట్రాల పునరుత్పాదక ఇంధన శాఖలు  కూడా కోవిడ్-19 కారణంగా విధించిన లాక్ డౌన్ ను అనివార్య పరిస్థితిగా పరిగణించి సముచితమైన రీతిలో గడువు పొడిగింపులు ఇవ్వవచ్చని ఆ ఆఫీసు మెమొరాండం లో సూచించారు.
ఇంతకు ముందు ఈ మంత్రిత్వ శాఖ ఎస్ఇసిఐ, ఎన్.టి.పి.సి.లకు, రాష్ట్రాలు/ కేంద్ర పాలిత ప్రాంతాల ప్రభుత్వాల్లోని ఇంధన/ పునరుత్పాదక ఇంధన శాఖల అదనపు ప్రధాన కార్యదర్శులు/ ముఖ్య కార్యదర్శులు/ కార్యదర్శులకు మార్గదర్శకాలు జారీ చేసింది. చైనా లేదా ఇతర దేశాల్లో కరోనా వైరస్ వ్యాప్తి కారణంగా సరఫరా గొలుసు కట్టుకు అవరోధాలు కలిగి ఉంటే.. ఆ ఆలస్యాన్ని అనివార్య పరిస్థితిగా పరిగణించాలని సూచించింది. అయితే, ఆలస్యానికి సంబంధించి ప్రాజెక్టు డెవలపర్లు సమర్పించే ఆధారాలు/ పత్రాల ప్రాతిపదికన సముచితంగా గడువు పొడిగింపు ఇవ్వొచ్చని అప్పటి మార్గదర్శకాల్లో పేర్కొన్నారు.